वीरगंजदेखि भारदहसम्मको आन्दोलन पश्चिमको थरूहटका लागि हैन भनिरहनु पर्दैन। पहिले तराईका २० जिल्ला 'हाम्रो हुनुपर्छ' भन्ने मधेशी नेताहरू अहिले २२ जिल्लामा पुगेका छन्। ती २२ जिल्ला नेपालको तराईमा कहाँ छन्? प्रदेश २ ले माग गरेको पूर्वी तराईका तीन जिल्लामा करीब तीन महीने आन्दोलनमा जनसहभागिता न्यून छ। कसैले भन्नेबित्तिकै ती जिल्लाका जनताले मान्छन् भन्ने कुरा युक्तिसंगत ठहरिने देखिंदैन। जिल्ला टुक्र्याएर पनि मिलाउने तर्क गर्ने हो भने धनुषा वा सप्तरी वा पूरै प्रदेश २ को चुरे–भावर क्षेत्रलाई जनमतअनुसार किन नटुक्र्याउने?
